Калі з прызнаннем замежных дыпломаў з вучонай ступенню бакалаўра ці магістра ў Беларусі праблемаў няма, то, напрыклад, прызнанне ступені PhD – такая праблема, што не пазайздросціш нават ворагу. Атрымліваецца недарэчная сітуацыя: калі б чалавек з гарвардскім дыпломам вырашыў усё ж вярнуцца на бацькаўшчыну і папрацаваць у айчынным універсітэце, то беларускае ВНУ магло б проста гэтага дыплома не прызнаць.